

**ELŐTERJESZTÉS**

Üllés Nagyközségi Önkormányzat Képviselőtestületének

**Előterjesztő:** Nagy Attila Gyula polgármester

**Tárgy:** Üllés Nagyközség Önkormányzata és az ALFÖLDVÍZ Zrt. közötti Együttműködési megállapodás a víziközmű-rendszer jótállási jogok képviselőként való érvényesítésére

**Iktatószám:**  158-4/2016.

**Melléklet** Együttműködési Megállapodás

**Felelős:** Czékus Zoltán

műszaki igazgatási ügyintéző

**Véleményezésre megküldve:** **Pénzügyi Bizottság**

*Az előterjesztést* ***nyílt*** *ülésen kell tárgyalni!*

*A döntéshez* ***egyszerű szótöbbség*** *szükséges*!

**Törvényességi véleményezésre bemutatva:** 2016. február 18.



# Üllés nagyközség polgármestere

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* ![MCj03002290000[1]]()*: polgarmester@ulles.hu*

 **Ügyiratszám:** 158-4/2016. **Tárgy:** Üllés Nagyközség Önkormányzata és az ALFÖLDVÍZ Zrt. közötti Együttműködési megállapodás a víziközmű-rendszer jótállási jogok képviselőként való érvényesítésére

 **Melléklet:** Együttműködési Megállapodás

 (tervezet)

**Üllés Nagyközség Képviselőtestület**

***Ü l l é s***

*Tisztelt Képviselőtestület!*

Üllés Nagyközségi Önkormányzat, mint Ellátásért Felelős a KEOP-1.2.0/2F/09-2010-0083 projektszámon szennyvízberuházást hajtott végre, az üzembe helyezésre 2015. október 30. napján került sor.

Az önkormányzat beruházásában létrejött új víziközmű-létesítmény üzemeltetésének szabályait a bérleti-üzemeltetési szerződés rögzíti, amely meghatározza az Ellátásért felelőst, mint a közmű tulajdonosát megillető garanciális jogok gyakorlását.

A beruházással létrejött köztulajdon - amely a 2011. évi CXCVI. törvény alapján nemzeti vagyonnak minősül *-* megóvása érdekében rögzíteni szükséges, hogy az Ellátásért Felelős, vagy a Víziközmű szolgáltató lép-e fel a jótállásra kötelezett kivitelezővel szemben. Az ALFÖLDVÍZ ZRT. az Önkormányzat felkérése alapján nem csak a jótállási idő lejártát közvetlenül megelőző 30 nappal, hanem a jótállás teljes időtartama alatt a mellékelt együttműködési megállapodás tervezetben foglalt feltételekkel vállalja, hogy képviselőként eljár a kötelezettel szemben.

Tekintettel arra, hogy a beruházás összetett műszaki tartalommal bír, továbbá, hogy az igény érvényesítését szükség esetén azonnal meg kell kezdeni, másrészt felmerülhetnek olyan hibák, amelyek javítását haladéktalanul el kell végezni a jelentősebb, további károk elkerülése céljából, javasolom, hogy az Önkormányzat a jótállás érvényesítésére vonatkozóan együttműködési megállapodást kössön a vízközmű szolgáltatójával, az Alföldvíz Zrt-vel.

A fentiekre tekintettel kérem a Tisztelt Képviselő-testületet, hogy az előterjesztést megtárgyalni és az alábbi határozati javaslatot elfogadni szíveskedjen:

**…../2016. (II. 24.) önkormányzati határozat**

**Tárgy**: Üllés Nagyközség Önkormányzata és az ALFÖLDVÍZ Zrt. közötti Együttműködési megállapodás a víziközmű-rendszer jótállási jogok képviselőként való érvényesítésére

**H A T Á R O Z A T-i javaslat**

1. Üllés Nagyközség Képviselőtestülete a KEOP-1.2.0/2F/09-2010-0083. projektszámon létrejött szennyvízberuházása kapcsán jótállási jogok képviselőként való érvényesítésére kötendő Együttműködési Megállapodást az előterjesztés melléklete szerinti tartalommal jóváhagyja.
2. A Képviselőtestület felhatalmazza Nagy Attila Gyula polgármestert az Együttműködési Megállapodás aláírására.

**Határozatról értesül**:

1) Nagy Attila Gyula polgármester

2) Dr. Borbás Zsuzsanna jegyző

3) Alföldvíz Regionális Víziközmű-szolgáltató Zártkörűen Működő Részvénytársaság (5600 Békéscsaba, Dobozi út 5.)

4) Czékus Zoltán műszaki ügyintéző

5) Irattár

Ü l l é s, 2016. február 16.

 Tisztelettel:

 **Nagy Attila Gyula**

 polgármester